Pattaya
Pattaya (bahaso Thai: พัทยา, pronunciation (bantuan·info), RTGSRTGS: Phatthaya) adolah sabuah kota di Thailand, talatak di pasisia Taluak Thailand, sakita 100 km (62 mil) tenggara Bangkok di Provinsi Chonburi. Kota ko marupoan pusek pariwisata tagadang di Thailand.
Sijarah[suntiang | suntiang sumber]
Namo Pattaya bakambang dari suatu paristiwa saaik Phraya Tak (kamudian manjadi Rajo Taksin) basamo pasukannyo babarih bajalan dari Ayutthaya ka Chanthaburi, nan tajadi sabalun jatuahnyo ibu kota Karajaan Ayutthaya tu ka tangan panjajah Burma taun 1767.
Katiko pasukannyo tibo di daerah sakita nan saaik ko adolah Pattaya, Phraya Tak (Phraya (พระยา) adolah suatu gala dalam Karajaan Thailand nan dibarikan pado urang nan mamagang jabatan sabagai sekretaris kamantarian, direktur jenderal, gubernur suatu kota pantiang, panglimo tantaro, atau panasihaik dari suatu jabatan kerajaan) basuo jo saurang pamimpin lokal banamo Nai Klom, nan mancubo manghalanginyo. Katika kaduonyo saliang bahadapan panampilan kabangsawanan Phraya Tak dan disiplin pasukannyo. Inyo manyarah tanpa batampua dan bagabuang jo pasukan Phraya Tak. Tampek itu kamudian dikana jo namo "Thap Phraya", nan bararti "pasukan Phraya". Namo itu kamudian manjadi Pattaya, namo angin nan bahambuih dari barat daya ka timur lauik di awal musim hujan.
Awalnyo Pattaya adolah desa nalayan ketek hinggo taun 1960-an. Kamudian, saat Parang Vietnam, tantaro Amerika nan ditampekkan di pangkalan militer U-Tapao di dakeknyo dan pangkalan-pangkalan lain di Thailand mulai mangunjuangi Pattaya. Suatu kisah, alun diverifikasi dek sumber tapicayo, manyabuikkan bahwa sadonyo bamulo saat sakalompok tantaro Amerika diarahkan ka Pattaya tangga 29 Juni 1959 untuak baistirahaik dan basanang-sanang salamo saminggu. Mareka manyewo babarapo rumah di ujung selatan pantai dari saurang Thailand takamuko, Tuan Sunthorn. Musikipun mareka hanyo tingga sabantar, mareka maraso sanang dan kagum jo tampek tu. Kaba manganai tampek itu manyaba ka tantaro-tantaro Amerika lainnyo di wilayah itu dan jo capek Pattaya manjadi alternatif tampek wisata salain Bangkok.[1]
Iklim[suntiang | suntiang sumber]
Pattaya mamiliki iklim tropis kariang dan basah nan tabagi manjadi musim-musim barikuik: paneh dan kariang (Desember hinggo Februari), paneh dan lambok (Maret dan April), sarato paneh dan hujan (Mei hinggo November).
Politik[suntiang | suntiang sumber]
Sajak adonyo UU Kota Pattaya taun 1976, kota ko manjadi kotamadya bapamarentahan sendiri.
Rujuakan [suntiang | suntiang sumber]
- ↑ Schauseil, Jan. "Sattahip and the history of GIs coming to Pattaya". One Stop Pattaya (dalam bahasa bahasa Inggris). Diakses tanggal 12-04-2015.
- ↑ Thai Meteorological Department
Pranala lua[suntiang | suntiang sumber]
Panduan perjalanan Pattaya dari Wikivoyage
- Situs web resmi
- Kota Dosa Thailand Meraih Kehormatan – dek The New York Times
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn jav_Latn zsm_Latn